Vor 'eme Wiili hab ich mol ibberlegt, wie ich meh vun dem mitbekumme kinnt, was in minnere alte Heimat so lauft. Also hab ich aag'fange, im Internet die Lokalnachrichte z'läse. Unn zwar im "Baden Online", des nennt sich au so nett  noch "Portal der Ortenau".  Unn will's do immer widder Artikel git, zu denn mir ebbis iifallt, hab ich denkt, ich kann jo minni Idee däzüe mol uffschriebe. Unn jetzt fang ich dämit an. Mit minnere neye Serie "D'Ortenau vun wittem":    In Dierschburg isch am Wocheend  Bulldogtreffe.  Eigentlich isch Bulldog jo"nur" ä Marke g'sii. Unn ich bin zeimlich sicher,  dass es in minnere Kinderzitt so güät wie kei Bulldog meh in Eberschopfe gää het. Aber egal, ob so ä G'fährt friäjer ä Fendt, ä Massey Ferguson oder was au sunscht noch war, für uns war des eifach ä "Bulldog"! Vun 'eme Traktor het do nie ebber g'schwätzt!  Des isch sogar so witt gange, dass ich mit minnere Freundin vun de Oschtsee emol g'witzelt hab, Traktore däde sich bii uns anderscht anheere als dert: Im Schwarzwald mache sie ebbe "bull-dog, bull-dog...", an de Oschtsee aber "trecker, trecker,  trecker..."!  Wie die Dinger bii uns in Bischem mache, des miäßt ich eigentlich de Lukas froge, der isch jo unser Experte für alles, was ä Motor het.    Aber "bull-dog" mache sie sicher nit, sinniert  De Bischemer